Bugun, 29 sentabr kuni soat Toshkent vaqti bilan 18:49da respublikaning sharqiy hududlarida zilzila qayd etildi. O‘zbekistonliklar 3 balli zilzilani sezishgan. Yevropa—O‘rta yer dengizi seysmologiya markazi ma’lumotiga ko‘ra, zilzila episentri Jizzaxdan 43 km, Zomin shahridan 27 km uzoqlikda, Tojikistonning Dushanbe shahriga 158 km masofada joylashgan. Markazda zilzila magnitudasi 5,1 ballni tashkil etgan. Zilzila o‘chog‘i 10 kilometr chuqurlikda bo‘lgan. Toshkent seysmologiya markazi tez orada aniq ma’lumotlar taqdim etadi.